recursal/SuperWikiNEXT-32B huggingface dataset:
Za roman, vidite članak Miris kiše na Balkanu.
***Miris kiše na Balkanu*** je srpska dramska serija snimljena prema istoimenom romanu Gordane Kuić.
Serija obuhvaća razdoblje od 1914. do 1945. godine i prati život članova obitelji Salom, sefardskih Jevreja koji su došli u Sarajevo krajem 17. vijeka. Serija je snimana u Beogradu, Pančevu, Sarajevu i Dubrovniku.

2011. je prikazan skraćena verzija u obliku istoimenog celovečernjeg filma, a kasnije je snimljen nastavak pod naslovom *Cvat lipe na Balkanu*.

Radnja
------

U središtu priče je obitelj Salom. Otac Leon i majka Estera imaju pet kćeri: Blanki, Riki, Buku, Ninu i Klaru, kao i sina Isaka. Njihove životne sudbine prelamaju se kroz ratove i stradanja, ljubavi i razočaranja, sreću i tugu... Stalne selidbe i progoni sefardskih Židova kroz stoljeća sudbina je i njihovog života, pa iz rodnog Sarajeva odlaze u razne gradove tadašnje zajedničke države, kao i u mnoge druge europske i svjetske gradove. Kroz priču svog života nas vodi stara Blanki Korać listajući požutjeli dnevnik u stanu prepunom fotografija.

Uloge
-----

| Glumac | Uloga |
| --- | --- |
| Predrag Ejdus | Leon Salom |
| Ljiljana Blagojević | Estera Salom |
| Mirka Vasiljević | Blanki |
| Aleksandra Bibić | Riki |
| Kalina Kovačević | Nina |
| Tamara Dragičević | Buka |
| Marija Vicković | Klara |
| Stefan Buzurović | Atleta |
| Siniša Ubović | Marko Korać |
| Milica Milša | Saveta |
| Milan Vasić | Danijel Papo |
| Goran Navojec | Škoro |
| Igor Damjanović | Miloš Ranković |
| Srđan Karanović | Vladeta Dragutinović |
| Renata Ulmanski | Stara Blanki Korać |

Eksterni linkovi
----------------

* Najavna špica serije
***Return to Peyton Place*** (sh. *Povratak u Gradić Peyton*) je američki igrani film snimljen 1961. godine u režiji Joséa Ferrera. Predstavlja nastavak popularne melodrame *Peyton Place* iz 1957. godine, odnosno ekranizaciju istoimenog romana Grace Metalious iz 1959. godine. Protagonistica, čiji lik tumači Carol Lynley, je Allison McKenzie, djevojka iz gradića Peyton u Massachusettsu koja postaje uspješna književnica. Radnja prikazuje probleme koji nastanu kada njena majka Constance (koju tumači Eleanor Parker) započne vezu sa njenim oženjenim izdavačem (koga tumači Jeff Chandler).

Iako je prethodni film postigao izuzetan komercijalni uspjeh, producent Jerry Wald nije mogao dobiti njegov visoki budžet, najviše zahvaljujući tome što je studio 20th Century Fox zapao u strahovite financijske probleme vezane uz historijski spektakl *Cleopatra*. Zbog nije mogao angažirati zvijezde sa tzv. hollywoodske A-liste poput Lane Turner u ulozi Constance, te se morao osloniti na druge, niže rangirane i slabije poznate glumce koji su zahtijevali niže honorare. Iako ga je dio kritike zbog toga smatrao inferiornim, isto kao i režiju Joséa Ferrera, Return to Peyton Place je postigao komercijalno uspjeh, mada izrazito manji u odnosu na prethodni film. Mlada glumica Tuesday Weld, koja se pojavljuje u ulozi Allisonine najbolje prijateljice, je pak ostavila dobar dojam, a što joj omogućilo da postane jedna od hollywoodskih zvijezda 1960-ih.

Film je 1964. godine dobio nastavak u TV-seriji *Peyton Place* koja se prikazivala tokom sljedećih pet godina, postavši jedno od najuspješnijih ostvarenja tadašnje američke TV-industrije.

Uloge
-----

* Carol Lynley ... Allison MacKenzie
* Jeff Chandler ... Lewis Jackman
* Eleanor Parker ... Constance Rossi
* Mary Astor ... Mrs. Roberta Carter
* Robert Sterling ... Mike Rossi
* Luciana Paluzzi ... Raffaella Carte
* Brett Halsey ... Theodore 'Ted' Carte
* Gunnar Hellström ... Nils Larsen
* Tuesday Weld ... Selena Cross

Izvori
------

1. ↑  Solomon, Aubrey. *Twentieth Century Fox: A Corporate and Financial History (The Scarecrow Filmmakers Series)*. Lanham, Maryland: Scarecrow Press, 1989. ISBN 978-0-8108-4244-1. p253

Vanjske veze
------------

* *Return to Peyton Place* na sajtu IMDb
* *Return to Peyton Place* na Rotten Tomatoes-u ()
* *Return to Peyton Place* na filmskoj bazi podataka TCM

| * p
* r
* u
Filmovi koje je režirao Jose Ferrer |
| --- |
| 
* *The Cockleshell Heroes* (1955)
* *The Shrike* (1955)
* *The Great Man* (1956)
* *I Accuse!* (1958)
* *The High Cost of Loving* (1958)
* *Return to Peyton Place* (1961)
* *State Fair* (1962)

 |
Skup *S* platonskih tela, ima 5 elemenata. Dakle {\displaystyle |S|=5}.
**Kardinalnost** (kardinalitet) je pojam iz matematike iz teorije skupova, koji označava broj elemenata nekog skupa. Na primjer, skup A = {2, 4, 6} sadrži 3 elementa, dakle kardinalnost skupa A je 3.

Georg Kantor je u 19. veku uveo pojam kardinalnosti za ispitivanje beskrajnih skupova. Po njemu, dva skupa koja je moguće staviti u odnos jedan na jedan imaju jednaku kardinalnost, odnosno isti broj članova. Po tom kriteriju, moguće je da podskup nekog beskonačnog skupa bude iste veličine kao sam skup, što kod konačnih skupova nije moguće.

Kardinalnost skupa A se obično označava kao |A|. Pošto je ovaj zapis isti kao i za apsolutnu vrijednost, značenje zapisa ovisi o kontekstu.

Upoređivanje skupova
--------------------

Bijektivna funkcija od skupa N na skup parnih brojeva E. Iako je E podskup N, oba skupa imaju jednaku kardinalnost.
Za dva skupa *A* i *B* kažemo da imaju istu kardinalnost ako postoji bijekcija, tj. injektivna i surjektivna funkcija, sa *A* na *B*. Na primer, skup pozitivnih parnih brojeva *E = {2, 4, 6, ...}* i skup prirodnih brojeva **N** imaju istu kardinalnost, pošto je funkcija {\displaystyle f(n)=2n} bijekcija sa **N** na *E*.

### Formalni zapis

Dva su skupa jednake kardinalnosti odnosno ekvipotentni su ako postoji bijekcija:

{\displaystyle f:A\to B} onda je izraz: 

{\displaystyle k(A)=k(B)}

Postoji li injekcija

{\displaystyle f:A\to B} onda je izraz: 

{\displaystyle k(A)\leq k(B)}

a ako postoji surjekcija

{\displaystyle f:A\to B}, onda je izraz: 

{\displaystyle k(A)\geq k(B)}

Ovdje je implicitno uporabljen aksiom izbora.

Kardinalnost skupa prirodnih brojeva zove se **alef nula** i formalni zapis je: 

{\displaystyle k(N)=\aleph \_{0}} 

Ako za skup A postoji bijekcija: 

{\displaystyle f:A\to \mathbb {R} }, 

onda je kardinalnost skupa A jednak kontinuum i u formalnom jeziku:

{\displaystyle k(R)=c}.

Izvori
------

1. 1 2 3 4  Prirodoslovno matematički fakultet u Zagrebu Arhivirano 2019-08-04 na Wayback Machine-u Ivan Krijan: *Skupovi*, Zagreb: Sveučilište u Zagrebu, str. 1. (pristupljeno 6. kolovoza 2019.)
2. 1 2  „Infinite Reflections". Arhivirano iz originala na datum 2009-11-05. Pristupljeno 2020-07-18.

Vidi još
--------

* Teorija skupova
* Beskonačnost
***Othello*** (***Otelo***) je britanski igrani film snimljen 1965. u režiji Stuarta Burgea, a koji predstavlja adaptaciju istoimene tragedije Williama Shakespearea. Naslovnu ulogu tumači Laurence Olivier, a film koristi istu scenografiju i kostime koju je koristila kazališna produkcija Royal National Theatre od 1964. do 1966. Karakterizira ga izuzetna vjernost književnom predlošku, ali i kontroverzna odluka Oliviera, koji lik glumio u *blackfaceu*, da namjerno govori dubljim tonom glasa kako bi što uvjerljivio dočarao lik crnca. Usprkos toga, Olivier, a i njegovi partneri Frank Finlay, Maggie Smith i Joyce Redman, su bili nominirani za Oscare u svim glumačkim kategorijama.

Poznat je i kao filmski debi Dereka Jacobija i Michaela Gambona.

Uloge
-----

| Glumac | Uloga |
| --- | --- |
| Lorens Olivije | Otelo |
| Megi Smit | Dezdemona |
| Džojs Redman | Emilija |
| Frenk Finli | Jago |
| Derek Džekobi | Mihailo Kasio |
| Robert Lang | Rodrigo |

Vanjske veze
------------

* *Othello* na sajtu IMDb
* *Othello (1965)* na Rotten Tomatoes-u ()

| * p
* r
* u
Filmovi koje je režirao Stuart Burge |
| --- |
| 
* *There Was a Crooked Man*
* *Uncle Vanya*
* *Othello*
* *The Mikado*
* *Julius Caesar*

 |
***Ride in the Whirlwind*** (sh. *Jaši kovitlac*), u Jugoslaviji prikazivan pod naslovom ***Obuzdaj vjetar***, je američki vestern-film snimljen u režiji Montea Hellmana i premijerno prikazan 1966. godine.

Scenario za film je napisao Jack Nicholson, djelomično inspiriran vlastitim istraživanjem historijskih izvora o Divljem Zapadu. Nicholson se u filmu također pojavljuje i ulozi jednog od trojice protagonista - kauboja koji sticajem okolnosti pronalaze prenoćište u kući vođe razbojničke bande (čiji lik tumači Harry Dean Stanton) koja je opljačkala poštansku kočiju. Radnja pokazuje kako kauboji zbog toga postaju optuženi za zločin, odnosno mete vigilantske potjere koja ih namjerava linčovati, te su zbog toga prisiljeni prolijevati krv kako bi ostali na životu.

*Ride in the Whirlwind* je sniman 1965. godine u pustinji države Utah, na lokacijama koje su kasnije potopljene kada je stvoreno akumulacijsko jezero. Hellman je film snimio uz pomoć svog mentora Rogera Cormana, te je raspolagao sa izuzetno niskim budžetom; kako bi maksimalno uštedio novac, film je snimao istovremeno sa svojim kasnije nešto poznatijim vestern-filmom *The Shooting* (sa kojim je dijelio dio glumačke postave, uključujući Nicholsona). Film je karakterizirao izuzetno mračni i ne-romantični prikaz Divljeg Zapada kao oporog, neugodnog i pustog mjesta na kome su carevali nasilje, odnosno gdje su nedužni ljudi igrom slučaja postajali žrtve. Zbog toga se često navodi kao jedan od primjera revizionističkog trenda u američkim vesternima svog doba.

*Ride in the Whirlwind* je bio premijerno prikazan na filmskom festivalu u San Franciscu 1966. godine. Iako je tamo, kao i na drugim festivalima, uspio dobiti niz pohvala od strane kritike, nije imao redovnu kino-distribuciju sve do 1968. godine u Francuskoj, gdje je oduševljenje tamošnje kritike dosta podiglo Hellmanovu reputaciju u krugovima američkih sineasta; u SAD je, pak, iste godine premijerno prikazan na televiziji.

Vanjske veze
------------

* *Ride in the Whirlwind* na sajtu IMDb
* *Ride in the Whirlwind* na AllMovie-u ()

| * p
* r
* u
Filmovi koje je režirao Monte Hellman |
| --- |
| 
* *Beast from Haunted Cave* (1959)
* *Flight to Fury* (1964)
* *Back Door to Hell* (1964)
* *Ride in the Whirlwind* (1966)
* *The Shooting* (1966)
* *Two-Lane Blacktop* (1971)
* *Cockfighter* (1974)
* *The Greatest* (1977)
* *China 9, Liberty 37* (1978)
* *Iguana* (1988)
* *Silent Night, Deadly Night 3: Better Watch Out!* (1989)
* *Trapped Ashes* (2006)
* *Road to Nowhere* (2010)

 |
*Za ostala značenja, vidi Riders of the Purple Sage (razvrstavanje).*

***Riders of the Purple Sage*** (sh. *Jahači rumene kadulje*) je vestern roman američkog književnika Zanea Greya, originalno objavljen 1912. godine. Radnja mu je smještena u južni Utah godine 1871. a protagonistica je Jane Withersteen, mormonska naseljenica koju od zlostavljačkih poligamističkih mormona i kradljivaca stoke nastoje zaštititi dva ne-mormonska muškarca. *Riders* se smatra najpopularnijim romanom u Greyevog opusa, i vjerojatno najpopularnijim romanom u historiji vestern-žanra. Često se navodi kako je upravo na njemu stvorena mitologija Divljeg zapada koja će postati dio popularne kulture.

Godine 1915. je Grey objavio njegov nastavak *The Rainbow Trail*. Tokom godina je više puta bio predmetom filmske ekranizacije.

Vanjske veze
------------

* Besplatna e-knjiga: *Riders of the Purple Sage* na Projektu Gutenberg

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 182974470
* LCCN: no2011020772

 |
***Mlade Afrodite*** (grčki:  na latinici Mikres Afrodites) je grčki crno-bijeli igrani film snimljen 1963. godine u režiji Nikosa Koundourosa. Po žanru je drama, inspirirna znamenitim antičkim romanom *Dafnis i Hloja*. Radnja se događa oko godine 200. pne. u jednom starogrčkom ribarskom naselju gdje su svi muškarci otišli u ribolov, a u čiju blizinu je došla grupa pastira iz planine kako bi pronašla vodu. Protagonisti, koje tumače Vangelis Ioannidis i Kleopatra Rota su mladi pastir Skymnos i 12-godišnja djevojčica Hloja, koji tokom boravka počinju osjećati privlačnost jedno prema drugom, ali ga ne znaju iskazati ni objasniti. Koundouros je film snimio u cinema verite stilu, inzistirajući na što većoj autentičnosti te koristeći stvarne pastire kao naturščike. Jedan od motiva mu je bilo nastojanje da pokaže kako je drevna Grčka bila nešto više od "ruševina koje pokazuju turistima", odnosno da se u njoj život vodio i daleko od gradova, odnosno u skladu sa prirodom i iskonskim nagonima.. *Mlade Afrodite*, koji je veliku pažnju izazvao i za tadašnje standarde neoubičajeno snažnim erotskim nabojem, je premijerno prikazan na Berlinskom filmskom festivalu gdje je Koundouros osvojio Srebrni medvjed za najbolju režiju.

Izvori
------

1. ↑  Karalis 2012: str. 100-101 harvnb error: no target: CITEREFKaralis2012 (help)

Literatura
----------

* *A History of Greek Cinema*. New York i London: Continuum. 2012. str. 318. ISBN 978-1-4411-9447-3.

Vanjske veze
------------

* *Mikres Aphrodites* na sajtu IMDb
**Alvor** je freguesia od 6,154 stanovnika u općini Portimão na jugu Portugala.

Geografske karakteristike
-------------------------

Alvor se nalazi u Regiji Algarve, u atlanskoj laguni Odiaxere, udaljen 284 km južno od Lisabona..

Historija
---------

Po nekim historičarima Alvor je osnovao 436. pne. kartagenski generala Aníbal Barca, pod imenom *Portus Hannibalis*.

Pronađeni Arheološki ostatci ukazuju da je na tom mjestu postojala keltska utvrda iz željeznog doba iz koje se razvio grad **Ipses**, koji imao pravo kovati novac, a za rimskih vremena je romaniziran.

Mauri su ga zauzeli 716. i prezvali u Albur i podigli impozantni zamak, od kog danas postoje samo fragmenti.
Od Maura ga je 1189. preoteo kralj Sancho I, uz pomoć križara, ali je dvije godine kasnije izgubljen. Ponovno je osvojen tek 1250. i narednih 500 godina služio je kao utvrda za obranu obale, od gusara i berberskih korsara sve dok ga nije srušio potres 1755.

Alvor sa okolicom je poveljom kralja Afonsa V 1469. postao grofovija, koja je postojala do 1483. tad ju je kralj João II ukinuo zbog zavjere u kojoj je sudjelovao grof od Fara.

João II je pod stare dane volio boraviti u Alvoru, pa mu je dodjelio status grada, i nedugo nakon tog i umro u njemu 1495.
Nevelje su počele nakon potresa 1755. jer je spao na selo. Do 1900. se oporavio i nakupio 3,014 stanovnika, koji su se bavili ribarstvom.

Danas je popularno morsko ljetovalište.

Izvori
------

1. 1 2 3 4  „Description" (engleski). Freguesia de Alvor. Pristupljeno 10.02.2024.
2. 1 2 3 4 5 6  „*History*" (engleski). Freguesia de Alvor. Pristupljeno 10.02.2024.

Vanjske veze
------------

***Alvor*** na Wikimedijinoj ostavi

* *Freguesia de Alvor* ()
***Paragraph 175*** je dokumentarni film o žrtvama Holokausta koji su progonjeni zbog svoje homoseksualnosti na osnovu zakona poznatog kao Paragraf 175. Film su režirali Rob Epstein i Jeffrey Friedman, a narator je Rupert Everett. Za vreme nacističke Nemačke, u periodu između 1933. do 1945. godine, privedeno je oko 100.000 muškaraca na osnovu paragrafa 175. neki od njih su zatvoreni, dok su drugi slati u koncentracione logore. Samo je oko 4000 preživelo.

Godine 2000. manje od 10 ljudi koji su kažnjeni na osnovu paragrafa 175 u vreme Holokausta je i dalje živo. Petoro je pristalo da sarađuje na snimanju ovog dokumentarnog filma, iznoseći svoja iskustva o temi koja se smatra najmanje pominjanom temom o Trećem Rajhu.

*Pararaph 175* rasvetljava do tada slabo dokumentovane činjenice o progonu LGBT osoba u Holokaustu i prikazuje trajne posledice u životima žrtava kroz njihove lične priče.

Nagrade
-------

Film je nagrađen nagradom Teddy za najbolji dokumentarni film, 2000. godine, kao i FIPRESCI nagradom na Berlinaleu. Rob Epstein i
Jeffrey Friedman su, takođe, dobili i nagradu na Sundance Film Festivalu za najbolji dokumentarni film, kao i nagrade na gej i lezbejskim filmskim festivalima u Seattleu, San Franciscu, Philadelphiji, Milanu, kao i Glitter Award.

Vidi dalje
----------

* Pierre Seel
* Progon LGBT osoba tokom Holokausta
* Spomenik homoseksualnim osobama progonjenim u nacionalsocijalizmu

Spoljne veze
------------

* *Paragraph 175* na sajtu IMDb
* NPR, *All Things Considered* - Rob Epstein o Pierreu Seelu – 2.12. 2005 (audio file)
***Morgan – A Suitable Case for Treatment*** (sh. *Morgan - pogodan slučaj za terapiju*), također poznat i pod naslovom ***Morgan!*** je britanski crno-bijeli igrani film snimljen 1966. godine u režiji Karela Reisza. Po žanru predstavlja mješavinu drame i komedije, a temelji se na istoimenoj televizijskoj drami Davida Mercera, originalno prikazanoj na BBC-ju nekoliko godina ranije. Naslovni protagonist, čiji lik tumači David Warner je siromašni londonski slikar Morgan Delt, dijete komunističkih roditelja iz radničke klase, kome je njegova supruga Leonie (čiji lik tumači Vanessa Redgrave) podnijela zahtjev za razvod kako bi se mogla udati za "uštogljenog", ali situiranog muškarca (čiji lik tumači Robert Stephens), koji, kao i ona, pripada višoj klasi. Radnja prikazuje kako Morgan očajnički pokušava ponovno osvojiti te izvodi spektakularne spačke na račun svog suparnika, ali i kao sa vremenom gubi doticaj sa stvarnošću.

*Morgan!* je prikazan na Kanskom festivalu gdje je Vanessa Redgrave, kćer uglednog glumca Michaela Redgravea kojoj je to bila prva glavna ženska uloga u karijeri, osvojila nagradu za najbolju glumicu; kasnije je bila nominirana i za Oscar za najbolju glumicu. Iako nije imao neki naročiti komercijalni uspjeh, sa vremenom je stekao svojevrsni kult status, prije svega zato što je nonkonformističkom, buntovničkom i maštovitom protagonistu prepoznat odraz svingajućeg Londona i burnih društvenih promjena 1960-ih. Poznata američka glumica Morgan Fairchild je svoje umjetničko ime odabrala upravo po protagonistu filma.

Uloge
-----

* David Warner ... Morgan Delt
* Vanessa Redgrave ... Leonie Delt
* Robert Stephens ... Charles Napier
* Irene Handl ... Mrs. Delt
* Bernard Bresslaw ... Policajac
* Arthur Mullard ... Wally
* Newton Blick ... Mr. Henderson
* Nan Munro ... Mrs. Henderson
* Peter Collingwood ... Geoffrey
* Graham Crowden ... Advokat
* John Garrie ... Tipstaff
* John Rae ... Sudac

Izvori
------

Vanjske veze
------------

* *Morgan: A Suitable Case for Treatment* na sajtu IMDb
* *Morgan: A Suitable Case for Treatment* na filmskoj bazi podataka TCM
* *Morgan: A Suitable Case for Treatment* na AllMovie-u ()
* *Morgan: A Suitable Case for Treatment* na Rotten Tomatoes-u ()

| * p
* r
* u
Filmovi koje je režirao Karel Reisz |
| --- |
| 1960-e | 
*Saturday Night and Sunday Morning* (1960) **•**  *Night Must Fall* (1964) **•**  *Morgan!* (1966) **•**  *Isadora* (1968) |
| 1970-e | 
*The Gambler* (1974) **•**  *Who'll Stop the Rain* (1978) |
| 1980-e | 
*The French Lieutenant's Woman* (1981) **•**  *Sweet Dreams* (1985) |
| 1990-e | 
*Everybody Wins* (1990) |
**Stranka europskih socijalista** *(engl. Party of European Socialists, njem. Sozialdemokratische Partei Europas, franc. Parti socialiste européen, kratica PES)* je druga najveća transnacionalna europska politička stranka lijevoga centra. Ona okuplja socijalističke, socijaldemokratske, i radničke stranke u Europi, a posebno u Europskoj uniji.

Osnovni podaci
--------------

Osnovana je 10. studenoga 1992. u Den Haagu i ima svoje sjedište u Bruxellesu. Ona je proizašla iz stranke **Savez socijalističkih stranaka Europske zajednice** osnovane 1974.

PES se sastoji od političkih stranaka na nacionalnom nivou iz svih država članica Europske unije (EU) i Norveške. Uključuje vodeće stranke lijevoga centra na nacionalnom nivou, kao što su Demokratska stranka Italije, Laburistička stranka Britanije, Socijalistička stranka Francuske, Socijaldemokratska stranka Njemačke i Španjolska socijalistička radnička stranka. Stranke iz brojnih drugih europskih zemalja se takođe primaju u PES kao pridružene stranke ili promatrači. Većina članova, saradnika i promatrača su članice šire Progresivne alijanse ili Socijalističke internacionale. Socijaldemokratska partija Hrvatske (SDP) pridružena je članica Stranke europskih socijalista.

PES vodi trenutačni predsjednik Sergei Stanishev, bivši premijer Bugarske, koji dolazi iz Bugarske socijalističke stranke.

PES u Europskom parlamentu
--------------------------

U Europskom parlamentu u Strasbourgu PES ima svoj klub zastupnika pod nazivom Progresivna alijansa socijalista i demokrata i trenutačno broji 190 zastupnika. PES takođe djeluje u Odboru regija i Europskom vijeću.

Podmladak
---------

Politički podmladak zove se Mladi europski socijalisti (Young European Socialists, kratica: ECOSY).

Program za Europu
-----------------

* poticaj gospodarstva i sprječavanje finansijske krize;
* nova socijalna Europa — da se ljudima omogući posao;
* pretvaranje Europe u vodeću snagu svijeta protiv klimatskih promijena;
* promoviranje ravnopravnosti spolova u Europi;
* razvijanje efikasne europske politike o imigraciji;
* povećanje uloge Europe kao partnera za mir, sigurnost i razvoj.

Vidi još
--------

* Europski parlament
* Europska politička stranka

Vanjske poveznice
-----------------

Party of European Socialists *službene stranice*
*Za ostale upotrebe, v. Skrivene strasti.*

 *Za ostale upotrebe, v. Osveta ljubavi.*

***Pasión de Gavilanes*** kolumbijska je telenovela produkcijske kuće Telemundo. Glavne uloge imaju Danna Garcia, Mario Cimarro i Paola Rey.

U Hrvatskoj se emitirala na programu RTL Televizije pod naslovom ***Osveta ljubavi***, a u Srbiji na programu RTV Pink pod naslovom ***Skrivene strasti***.

Sinopsis
--------

Najstariji brat, vrijedan i odgovoran Juan vodi cijeli posao. Prilično je strog i pomalo primitivan. Srednji brat Oscar je ambiciozan i proračunat, a novac uvijek nalazi na neočekivanim mjestima. Franco je najmlađi, a od svoje braće se razlikuje po tome što nema smisla za posao, romantičan je. Najmlađa u obitelji je njihova sestra Libia, koja ima samo sedamnaest godina. Svojoj braći ona je i radost i briga te oni često pretjeraju u svojim izljevima ljubomore. Problemi počinju kada se djevojka upusti u vezu sa starijim, oženjenim muškarcem, Bernardom Elizondom, ignorirajući savjete svoje braće. Kad Libia zatrudni, braća zatraže od Bernarda da je oženi, ne znajući da on već ima obitelj. Bernardo ipak pristane, ali uskoro pogiba u nesreći. Libia to ne može podnijeti i baci se u smrt s mosta. Braća se zaklinju da će je osvetiti.

Nekoliko dana kasnije odlaze na imanje Elizondovih gdje ih slučajno zaposle kao radnike koji su trebali izgraditi vrtnu kućicu na stražnji dio zdanja. Shvativši da im zamjena može omogućiti bolji pristup stanarima i lakši put ostvarenju plana, oni prihvate igru i smišljaju plan: zavest će Bernardove kćeri na isti način kao što je on zaveo njihovu sestru.

Bernardova udovica Gabriela je arogantna i netolerantna žena puna predrasuda koja svojim kćerima nameće vlastite želje, ne obazirući se na njihove. Najstarija Norma je tužna koliko i lijepa, jer je u mladosti bila silovana, a majka ju je natjerala udati se za čovjeka kojeg ne voli. Obje njene sestre, Jimenu i Saritu , majka strogo kontrolira, ne dopuštajući im uživati u svojoj ljepoti i mladosti. Jedini koji se Gabrieli može suprotstaviti njen je otac Martin Acevedo, stari vojnik u invalidskim kolicima. Zabavan, nježan i zanimljiv, nikad se ne libi reći ono što misli.

Uloge
-----

| Glumac | Lik |
| --- | --- |
| Danna García | Norma Elizondo |
| Mario Cimarro | Juan Reyes |
| Paola Rey | Jimena Elizondo |
| Jorge Cao | Martín Acevedo |
| Juan Alfonso Baptista | Óscar Reyes |
| Michel Brown | Franco Reyes |
| Gloria Gómez | Eva Rodríguez |
| Kristina Lilley | Gabriela Acevedo de Elizondo |
| Natasha Klauss | Sarita Elizondo |
| Ana Lucía Domínguez | Libia Reyes / Ruth Uribe |
| Zharick León | Rosario Montes |
| Juan Sebastián Aragón | Armando Navarro |
| Juan Pablo Shuk | Fernando Escandón |
| Sebastián Boscán | Leandro Santos |
| María Margarita Giraldo | Raquel Santos de Uribe † |
| Consuelo Luzardo | Melissa |
| Júlio del Mar | Leonidas Coronado |
| Lady Noriega | Maria Josefa Trinidad Felipa 'Pepita' Ronderos |
| Talú Quintero | Eduvina 'Edu' Trueba † |

Izvori
------

1. ↑

Eksterni linkovi
----------------

* Antena 3
* Info-Pasión de Gavilanes
* Pasión de Gavilanes Arhivirano 2009-04-20 na Wayback Machine-u
* *Pasión de gavilanes* na sajtu IMDb
Trailer
***Mr. Smith Goes to Washington*** (sh. *Gospodin Smith ide u Washington*) je američki crno-bijeli film snimljen 1939. u režiji Franka Capre, poznat kao jedno od rijetkih, ali i najboljih političkih drama klasičnog Hollywooda.

Radnja
------

James Stewart kao Jefferson Smith.
Naivni mladi idealist Jefferson Smith (James Stewart) postaje igrom slučaja američki senator. Uskoro na radnom mjestu u Washingtonu DC-u primjećuje da politički procesi nisu tako plemeniti, kako je on to prije vjerovao. Kada Smith pokuša darovati zemljište izviđačima (što im je obećao prije nego što je postao političar), dolazi u izravan sukob s najmoćnijim vlastodršcem u njegovoj vlastitoj pokrajini, medijskim magnatom Jimom Taylorom (Edward Arnold).

O filmu
-------

James Stewart i Jean Arthur u taxiju.
Film je nominiran za 11 Oscara, između ostalih za Najbolji film, Najbolju režiju i Najboljeg glumca (James Stewart). Osvojio je samo jednog Oscara za najbolju originalnu priču .

Film ima jaku poruku o temeljima demokracije što je bio razlog da su nacisti zabranili film u okupiranoj Francuskoj. Kritiziran je i kao anti-američki i pro-komunistički kada je pušten u kinima u SAD-u, zbog načina kako je obradio korupciju i demokratske procese u SAD-u.

Popularna kultura
-----------------

Jedna epizoda animirane TV serije Simpsoni, *Mr. Spritz Goes to Washington*, temelji se na ovom filmu.

Glumci
------

* Jean Arthur
* James Stewart
* Claude Rains
* Edward Arnold
* Guy Kibbee
* Thomas Mitchell
* Eugene Pallette

Izvori
------

1. ↑  "Box Office Information for Mr. Smith Goes to Washington." *The Numbers*. pristup 12. IV 2012.

Vanjske poveznice
-----------------

* *Mr. Smith Goes to Washington* na sajtu IMDb

| * p
* r
* u
Filmovi koje je režirao Frank Capra |
| --- |
| 1920-e | 
* *The Strong Man*
* *For the Love of Mike*
* *Long Pants*
* *The Power of the Press*
* *Say It with Sables*
* *So This Is Love?*
* *Submarine*
* *The Way of the Strong*
* *That Certain Thing*
* *The Matinee Idol*
* *Flight*
* *The Donovan Affair*
* *The Younger Generation*

 |
| 1930-e | 
* *Rain or Shine*
* *Ladies of Leisure*
* *Dirigible*
* *The Miracle Woman*
* *Platinum Blonde*
* *Forbidden*
* *American Madness*
* *The Bitter Tea of General Yen*
* *Lady for a Day*
* *It Happened One Night*
* *Broadway Bill*
* *Mr. Deeds Goes to Town*
* *Lost Horizon*
* *You Can't Take It with You*
* *Mr. Smith Goes to Washington*

 |
| 1940-e | 
* *Meet John Doe*
* *Arsenic and Old Lace*
* *It's a Wonderful Life*
* *State of the Union*

 |
| 1950-e | 
* *Riding High*
* *Here Comes the Groom*
* *A Hole in the Head*

 |
| 1960-e | 
* *Pocketful of Miracles*

 |

***Mr. Smith Goes to Washington*** na Wikimedijinoj ostavi

***Mr. Smith Goes to Washington*** na Wikimedijinoj ostavi
**Sahih zbirka** (Arapski: الجامع الصحيح, El-Džami el-Musned es-Sahih, poznatija kao **Sahih Buhari** (arapski: **صحيح البخاري**) je jedna od šest takozvanih „Kutubu sitte" ili „"Šest vjerodostojnih zbirki" sunitskih Hadisa. Mnogi islamski učenjaci je nazivaju najvjerodostojnijom knjigom nakon Kur'ana.

Kolekcija
---------

Ova zbirka hadisa je sakupljena od islamskog učenjaka Imama Buharija, koje je skupljao tokom cijeloga života. Buhari je pripadao šafijskoj pravnoj školi. Putovao je širom islamskoga svijeta dok su na vlasti bili Abasidi.
Knjiga sadrži hadise vezane za skoro svaki aspekt života i adekvatne islamske upute vezane za nj. kao što je način molitve i ostali Ibadeti direktno od Poslanika Muhammeda. Knjiga sadrži 9 tomova. Prenosi se da je sam Buharija, prije nego bi napisao neki hadis u svoju zbirku, klanjao dva Rekata molitve i tražio uputu od Allaha. Zatim istražio hadis da se uvjeri dali prolazi kroz potrebne kriterije, a tek onda ga uvrstio u zbirku. 
Prije nego je Buharija završio svoju zbirku 846. godine, proveo je oko 25 godina posjećujući islamske učenjake širom islamskog svijeta u potrazi za njima i potvrdi vjerodostojnosti. U koji god grad bi došao, okupilo bi se na stotine ljudi da slušaju predavanja o hadisu.

Komentari
---------

Mnogi islamski učenjaci su napisali komentare na „Sahih Buhari", kao što su:

* Fathul-Bari od Ibn Hadžer Aškalani (najpoznatiji).
* Umdat el-Kari
* Iršad el-Sari od El-Kastalanija

Sahih Buhari danas
------------------

Danas je Sahih Buhari najprihvaćenija zbirka hadisa od sunitskih muslimana, koji je smatraju najvjerodostojnijom knjigom nakon Kur'ana. Štampana je na skoro svim jezicima svijeta, u dosta izdanja.

Povezano
--------

* Hadis
* Muslim
* Ibn Kesir
* Sahih Muslim
* Sunen Nesaija
* Sunen Ebu Davud
* Tirmizijin Sunen
* Sunen ibn Madže
* "Muveta" imama Malika

Vanjske veze
------------

* Prijevod Sahih Buhari (eng) Arhivirano 2011-02-26 na Wayback Machine-u

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 209888775
* LCCN: n83056202
* GND: 4337110-3
* SUDOC: 060326557
* BNF: cb15797192c (podaci)
* NKC: aun2008470875

 |
***Salvatore Giuliano*** je italijanski crno-bijeli igrani film snimljen 1962. u režiji Francesca Rosija, poznat kao jedno od prvih eskplicitno politički angažiranih ostvarenja u Rosijevoj filmografiji, a po kojima će on i italijanska kinematografija postati poznata sljedećih nekoliko decenija.

Naslovni lik filma je Salvatore Giuliano, znameniti vođa sicilijanskih odmetnika koji je bio ubijen 1950. godine. Radnja filma započinje pronalaskom njegovog leša te, potom, kroz flashbackove, nastoji dati ekonomsku i političku pozadinu njegovih aktivnosti kroz prizmu Sicilije nakon savezničke invazije i u prvim godinama iza Drugog svjetskog rata, prije svega kroz složeni i ambivalentni odnos prema sicilijanskoj mafiji, bogatim zemljoposjednicima i predstavnicima poratne vlasti.
Usprkos ne-linearnog narativnog pristupa, Rosi se prilikom snimanja nastojao držati neorealističkih načela, te je angažirao naturščike umjesto profesionalnih glumaca (sa izuzetkom Franka Wolffa koji tumači lik Giulianovog pomoćnika Gasparea Pisciotte), a također je nastojao snimati na autentičnim lokacijama. U slučaju rekonstrukcije zloglasnog masakra kod Portella della Ginestre je to izazvalo incident, s obzirom da su u njoj sudjelovali preživjeli sudionici tog događaja, te je zvuk pucnjeva u masi statista izazvao masovnu histeriju i stampedo prilikom koga je nekoliko ljudi ozlijeđeno.

Film je, usprkos toga, doživio veliki uspjeh. Rosi je na berlinskom festivalu dobio Srebrni medvjed za režiju, a dobio je i nekoliko nagrada. Film je također izazvao velike rasprave o stanju na Siciliji i pravoj pozadini Giulianove smrti u italijanskoj javnosti, pod čijim je pritiskom tadašnja vlada provela javnu istragu (iako bez pravih rezultata). Salvatore Giuliano je, međutim, imao daleko važniji efekt na druge, prije svega politički angažirane sineaste, a među kojima se ističe Costa Gavras koji je Rosijeve tehnike koristio u svom znamenitom filmu *Z*.

Sam Giuliano, koji se relativno rijetko pojavljuje u filmu, je 1987. godine bio predmet mnogo konvencionalnijeg biografskog filma *The Sicilian* (po istoimenom romanu Maria Puza) gdje njegov lik tumači Christopher Lambert.

Vanjske veze
------------

* *Salvatore Giuliano* na sajtu IMDb
* *Salvatore Giuliano* na AllMovie-u ()
* Criterion Collection essay by Michel Ciment
* Erikson, Glenn (20 February 2004). „Salvatore Giuliano". *DVD Savant*. Pristupljeno 2009-11-08.

| * p
* r
* u
Filmovi koje je režirao Francesco Rosi |
| --- |
| 
* *La sfida* (1958)
* *The Magliari* (1959)
* *Salvatore Giuliano* (1962)
* *Hands over the City* (1963)
* *The Moment of Truth* (1965)
* *More Than a Miracle* (1967)
* *Many Wars Ago* (1970)
* *The Mattei Affair* (1972)
* *Lucky Luciano* (1973)
* *Izuzetni leševi* (1976)
* *Krist se zaustavio u Eboliju* (1979)
* *Three Brothers* (1981)
* *Carmen* (1984)
* *Chronicle of a Death Foretold* (1987)
* *Dimenticare Palermo* (1990)
* *The Truce* (1997)

 |
**Gironde** (srpskohrvatski: *Žironda*) je estuarij na jugozapadu Francuske u Biskajskom zaljevu, u Departmanu Gironde (Regija Akvitanija) kog formiraju rijeke Garonne i Dordogne.

Karakteristike
--------------

Karta estuarija Gironde se proteže u smjeru jugoistok - sjeverozapad u dužinu od nekih 72 km, plovan je čitavom dužinom i za prekooceanske brodove, iako oni imaju problema zbog 

plime i oseke i zatrpavanja muljem.

Brodovi u estuariju
Duž obala estuarija nalaze se razni specijalistički objekti bordoške luke, na ušću rijeka Garonne i Dordogne, kod Ambèsa nalaze se terminali za naftu i plin, kod Blaya na desnoj obali je terminal za skladištenje i pretovar žitarica, Pauillac je luka za naftu a Le Verdon-sur-Mer je kontejnerski terminal.

Izvori
------

1. 1 2 3  „*Gironde*" (engleski). Encyclopædia Britannica. Pristupljeno 25. 5. 2018.

Vanjske veze
------------

***Gironde (estuarij)*** na Wikimedijinoj ostavi

* *Gironde* ()

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 315131430
* GND: 4021085-6

 |
***Sangre de cóndor*** (sh. *Krv kondora*; kečua: ) je bolivijski crno-bijeli igrani film snimljen 1969. godine u režiji Jorgea Sanjinésa. Po žanru je drama, a radnja prikazuje kako američka organizacija "Korpus napretka" (modelirana po Mirovnom korpusu provodi akciju pružanja humanitarne pomoći bolivijskim Indijancima prije nego što ni doznaju da je to krinka za program prisilne sterilizacije, a nakon čega se oni pobune i rastjeraju "humanitarce". *Sangre de cóndor* je sniman sa izuzetno niskim budžetom, ali i snažnim političkim nabojem, s obzirom da je Sanjinés bio gorljivi marksist i koristio film kao kritiku američkog imperijalizma i kulturne arogancije prema "primitivnim" narodima i kulturama Trećeg svijeta. Film je ostavio snažan dojam na publiku u Boliviji te je natjerao vladu da 1971. godine protjera dobrovoljce Mirovnog korpusa. Sanjinés je, međutim, kasnije doznao da su se mnogi od Indijanaca među publikom žalili da film ne razumiju, zbunjeni korištenjem flashbackova i drugih tehnika posuđenih od Novog vala i evropskog art filma. Nastojeći izbjeći nesporazume, Sanjinés je svoj sljedeći film *El coraje de pueblo* snimao mnogo jednostavnijim tehnikama, te potakao pokret poznat kao Treća kinematografija.

Vanjske veze
------------

* *Blood of the Condor* na sajtu IMDb
**Obred** (engl. ) je američki horor iz 2011. godine. snimljen u režiji Mikaela Hefstrema. Temelji se na knjizi |*The Rite: The Making of a Modern Exorcist* čiji je autor Met Baljo opisao navodno život i rad katoličkog sveštenika Gerija Tomasa. Film je doživeo uglavnom negativne kritike, ali su zato stigle pohvale iz katoličkih krugova.

Radnja
------

Muškarci porodice Kovak uvek su bili ili katolički sveštenici ili grobari. Želeći da pobegne od svog oca, koji se bavim ovim drugim, i kuće pune mrtvaca, Majkl upisuje bogosloviju. Na kraju četvrte godine njegov mentor mu preporučuje da iskoristi stipendiju države i ode na kurs u Rim, kod oca Gzavijea koji obučava mlade đakone za isterivanja demona. Majkl ga sluša i odlazi za Rim, ali njegovu već poljuljanu veru ne ojačavaju predavanja vatikanskih sveštenika. Kada ga Gzavije šalje kod svog prijatelja, oca Lukasa, koji se aktivno bavi isterivanjem, Majkl će biti primoran da veruje u užase koji se odigravaju pred njegovim očima.

Uloge
-----

| Glumac | Uloga |
| --- | --- |
| Kolin O'Donohju | Majkl Kovak |
| Entoni Hopkins | otac Lukas |
| Alise Braga | Andželina |
| Kiaran Hajnds | otac Gzavije |
| Tobi Džouns | otac Metju |
| Marija Gastini | Rozarija |
| Rutger Hauer | Ištvan Kovak |

Izvori
------

1. ↑  „Warner Bros. Release Shifts: 'The Factory,' 'The Rite' and 'White Male'".
2. ↑  *The Rite* na sajtu IMDb

Spoljašnje veze
---------------

* *The Rite* na sajtu IMDb
**Picture Page** (sh. *Stranica sa slikom*) bila je britanska televizijska emisija magazinskog tipa koja se emitirala na programu BBC Television Service (današnji BBC one) od 1936. do 1939. te od 1946. do 1952. godine, poznata kao prva redovna emisija u historiji televizije.

*Picture Page* je prvi put emitirana 8. oktobra 1936. godine, kao dio eksperimentalnog programa, odnosno mjesec dana prije službenog početka rada BBC Television Service iz studija u londonskom Alexandra Palaceu. Otada se emitirala svaki tjedan u trajanju od dva sata; sadržaj se obično svodio na intervjue sa poznatim ličnostima, odnosno debate o važnim društvenim pitanjima. Na samom početku je kanadska glumica Joan Millner glumila telefonisticu koja gledatelje "spaja" sa gostima u studiju. Njoj su pomagali voditelji Leslie Mitchell i Jasmine Bligh.

*Picture Page* se redovno emitirala od 1936. do 1939. kada je drugi svjetski rat izazvao privremeno gašenje televizijskog programa, a s emitiranjem je počela 1946. godine. Sve emisije su se emitirale uživo, a do 1949. godine nijedna nije snimljena na magnetoskopsku ili filmsku vrpcu.
***Scipione l'Africano*** (sh. *Scipion Afrikanac*) je italijanski crno-bijeli historijski film snimljen 1937. u režiji Carminea Gallonea, poznat kao jedno od najspektakularnijih, ali i najkontroverznijih ostvarenja predratne italijanske kinematografije.

Naslovni protagonist, koga tumači Annibale Ninchi, je rimski vojskovođa i političar Scipion Afrikanac, koji se za vrijeme drugog punskog rata pokušava suprotstaviti kartaginskoj vojsci koja je pod Hanibalom (čiji lik tumači Camillo Pilotto) godinama pustoši Italiju. Radnja prikazuje kako Scipion uspjeva nagovoriti rimske političare da neprijatelja poraze na njegovom terenu, te kako na čelu ekspedicionog korpusa dolazi u Afriku gdje će sukob kulminirati velikom bitkom kod Zame.

*Scipione l'africano* se često navodi kao najpoznatiji primjer propagande Mussolinijevog fašističkog režima i ideologije na italijanskom filmu. Snimljen je nedugo nakon uspješnog osvajanja Etiopije, odnosno za vrijeme isto tako uspješne intervencije na strani fašističkih pobunjenika u španskom građanskom ratu, te su mnogi kritičari prikaz Scipionovog pohoda tumačili kao alegoriju na Mussolinijevu agresivnu militarističku politiku i pretvaranja Mediterana u "italijansko jezero". Na 5. venecijanskoj Mostri je nagrađen Mussolinijevim kupom za najbolji italijanski film.

Kasnije je *Scipione* izazvao kontroverze i zbog scena bitke, u kojima je Gallone nastojao što vjernije rekonstruirati Scipionovo neutraliziranje Hanibalovih bojnih slonova. Pri tome je, s obzirom da tada nisu postojali adekvatni specijalni efekti, bio prisiljen pred kamerama ubiti nekoliko desetaka životinja.

V. također
----------

* *Juriš lake konjice* (film, 1936)

Vanjske veze
------------

* *Scipione l'Africano* na sajtu IMDb

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 287711104
* GND: 1027997023

 |
**Nacionalni park podzemne rijeke Puerto Princesa** (filipinski: engleski: *Puerto Princesa Subterranean River National Park*) na Filipinima osnovan je 1971. a 1999. uvršten je u UNESCOv Popis mjesta svjetske baštine u Aziji. Pokriva područje od 3901 ha, a okružen je s još oko 18.301 ha zaštićenog - koliko je to moguće zaštititi - pojasa.

*Daylight Hole* u krškoj džungli kod Sabanga. Stijena lijevo u pozadini visoka je oko 5-6 m, a otvor jame je na ulazu visok oko 60 m i širok oko 100 m. Pruža se najmanje 200 m u unutrašnjost brijega.
Ova svjetski poznata turistička znamenitost nalazi se 81 km ili 3 sata vožnje sjeverozapadno od glavnog grada Puerto Princesa otočja i istoimene provincije Palawan, u blizini ribarskog sela Sabang.

Flora i fauna
-------------

Stijene iznad podzemne rijeke Sabang
Biljni i životinjski svijet ovog područja je izuzetno bogat. Do sada je utvrđeno 800 vrsta biljki iz 100 porodica, između ostalog nekoliko vrlo specijaliziranih vrsta kaktusa i 295 vrsta drveća (većina iz porodice *Dipterocarpaceae*) te 95 vrsta ptica, od kojih je čak 15 vrsta endemskih.

Tu živi 23.779 vrsta kukaca (41 vrsta leptira), mekušaca i člankonožaca. Od 30 poznatih vrsta sisavaca neke su također endemske, a uz to i 19 vrsta gmazova i 10 vrsta vodozemaca.

Ponornica Sabang
----------------

Najveća turistička atrakcija je ponornica Sabang koja teče kroz krševiti masiv pun kraških spilja i šupljina u vapnenačkom tlu i utječe u Južno kinesko more. To je ponornica s najdužim podvodnim plovnim dijelom na svijetu. Od ukupne dužine od 4,2 km, za turističku plovidbu dozvoljena je plovidba samo duž prvih 1,2 km tog podzemnog sustava.

Urušavanjem stropa, u unutrašnjosti se otvara dvorana visoka do 65 m, a rijeka je mjestimice duboka i do 8 m. Na mnogim mjestima stvorili su se stalaktiti, stalagmiti, zavjese i dvorane.

Pored lastavica, spilje su dnevno sklonište za, prema procjenama, oko 40.000 jedinki jedne vrste sitnošišmiša. Intenzivna istraživanja zadnjih godina rezultirala su pronalaženjem nekih životinja, za koje se smatra da su nove, do sada nepoznate vrste, no to još treba proći znanstvenu provjeru da bi se doista moglo tvrditi da su novootkrivene vrste.

Pojas mangrova
--------------

Nakon što ponovo izađe iz podzemlja, rijeka Sabang se zove *Poyuy-poyuy*. U području plime i oseke obrubljena je mangrovama koje su izrazito bogat ekosustav, a pored toga vrlo značajna zaštita od erozije.

Vanjske veze
------------

* Puerto Princesa Subterranean River National Park Arhivirano 2008-01-04 na Wayback Machine-u, Izvještaj s putovanja (Klaus Polak)

Ostali projekti

|  |  |
| --- | --- |
|  | U Wikimedijinoj ostavi ima još materijala vezanih za: **Nacionalni park Puerto Princesa Subterranean River** |

| * p
* r
* u
Svjetska baština na Filipinima |
| --- |
|  | 
Barokne crkve na Filipinima • Nacionalni park Puerto Princesa Subterranean River • Terase rižinih polja Filipinskih Kordiljera • Koraljni greben Tubbataha • Historijski grad Vigan
 | Filipinska zastava |
| **Filipinska nematerijalna svjetska baština**
Pjevanje Hudhud naroda Ifugao • Ep Darangen naroda Lanao
 |
Za američki mjuzikl, vidite članak Singin' in the Rain.

***Ples v dežju*** (sh. *Ples na kiši*) je jugoslavenski crno-bijeli igrani film snimljen 1961. godine na slovenskom jeziku u režiji Boštjana Hladnika. Predstavlja adaptaciju romana *Črni dnevi in beli dan* Dominika Smolea koji je sa Hladnikom napisao scenario. Po žanru je drama, a protagonisti, koje tumače Miha Baloh i Duša Počkaj, su mladi slikar Peter i njegova djevojka, glumica Maruša. Radnja prikazuje probleme koji nastaju uslijed toga što Peteru sve više smeta to što je Maruša daleko starija od njega. *Ples v dežju* je Hladniku predstavljao cjelovečernji debi, napravljen nakon školovanja u Parizu, i u njemu se snažno iskazuju uticaji francuske i drugih zapadnih kinematografija; sa jedne strane se ponekad navodi kao "prvi slovenski film noir", a sa druge strane ističu i nadrealne scene. Duša Počkaj je za svoj nastup osvojila Zlatnu arenu za najbolju glumicu. Godine 2005. je u anketi slovenskih kritičara proglašen najboljim ostvarenjem slovenske kinematografije te je postao prvi slovenski film koji je digitalno restauriran.

Vanjske veze
------------

* *Ples v dežju* na sajtu IMDb

|  |  |
| --- | --- |
| Normativna kontrola Uredi na Wikidati | 
* WorldCat identiteti
* VIAF: 184379139
* LCCN: n95098974
* GND: 4436243-2

 |
***Pollyanna*** je američki film za djecu snimljen 1960. u režiji Davida Swifta i produkciji Walta Disneya. Predstavlja adaptaciju istoimenog popularnog romana Eleanor H. Porter. Naslovna protagonistica, koju tumači britanska glumica Hayley Mills, je 12-godišnja djevojčica koje nakon smrti roditelja dolazi živjeti kod svoje mrzovoljne tetke (čiji lik tumači Jane Wyman). Radnja prikazuje kako svojim nepopravljim optimizmom, čak i kada je sama suočena sa naizgled nepremostivim poteškoćama, uspijeva osvojiti srca ljudi oko sebe.

*Pollyanna* je bio jedan od ambicioznijih Disneyevih projekata. Prije samog snimanja, mlada Mills je uspjela dobiti angažman prije svega impresivnim nastupom u filmu *Tiger Bay*. Pollyanna, međutim, nije imala željeni uspjeh, što su Disneyevi analitičari kasnije tumačili time da je film privukao isključivo djevojčice, ali ne i dječake. Usprkos toga je Mills za svoj nastup dobila posljednji ikada dodijeljeni Omladinski Oscar, te je dobila angažman u još nekoliko Disneyevih filmova, uključujući *The Parent Trap*.

Izvori
------

Vanjske veze
------------

* Službeni veb-sajt
* *Pollyanna* na sajtu IMDb
* *Pollyanna* na filmskoj bazi podataka TCM

| * p
* r
* u
Filmovi koje je režirao David Swift |
| --- |
| 
* *Pollyanna* (1960)
* *The Parent Trap* (1961)
* *The Interns* (1962)
* *Love Is a Ball* (1963)
* *Under the Yum Yum Tree* (1963)
* *Good Neighbor Sam* (1964)
* *How to Succeed in Business Without Really Trying* (1967)

 |

|  |  |
| --- | --- |
| Normativna kontrola Uredi na Wikidati | 
* WorldCat identiteti
* LCCN: no98025993

 |
***The Siege of Trencher's Farm*** (sh. *Opsada Trencherove farme*) je roman škotskog pisca Gordona Williamsa originalno objavljen 1969. godine. Protagonist je Albert Magruder, američki profesor književnosti koji iz Philadelphije zajedno sa suprugom Louise i 8-godišnjom kćerkom Karen dolazi provesti odmor na zabačenoj farmi u Cornwallu. Radnja prikazuje kako sticajem okolnosti na farmi utočište pronađe odbjegli zatvorenik optužen za ubistva djece te kako ga vigilantistički raspoloženi lokalni žitelji žele linčovati, a čemu se Magruder suprostavi i pri tome bude prisiljen služiti se nasiljem. *The Siege* je Williams napisao inspiriran panikom kojoj je nekoliko godina ranije bio svjedočio u Devonu tokom bijega zloglasnog zatvorenika Franka Mitchella iz zatvora. Roman, napisan u 9 dana, imao je loše kritike, ali je svjejedno otkupljen za ekranizaciju, te je na kraju poslužio kao predložak za *Pse od slame*, film u režiji Sama Peckinpaha. Scenario se u mnogim detaljima razlikovao od knjige, a i Williams je bio nezadovoljan filmom, odnosno užasnut eksplicitnim i uznemirujućim scenama nasilja, uključujući i silovanje koga nije bilo u njegovom romanu.

Godine 2011. je snimljena još jedna ekranizacija pod naslovom *Psi od slame*, sa radnjom premještenom u ruralni Misssissippi.
***Serving Sara*** (sh. *Dostava Sari*) je američko-njemačka filmska komedija snimljena 2002. godine u režiji Reginalda Hudlina. Protagonist, koga tumači Matthew Perry, je bivši advokat prisiljen zarađivati za život kao profesionalni sudski dostavljač, specijaliziran za "klijente" koji izbjegavaju da im se dostavljaju tužbe i sudski pozivi. Radnja prikazuje kako ga bogati teksaški rančer (koga glumi Bruce Campbell) angažira da njegovoj supruzi (čiji lik tumači Elizabeth Hurley) dostavi poziv za brakorazvodnu parnicu, ali i kako se on u nju zaljubi te njih dvoje zajedno odluče opelješiti muža. *Serving Sara* je prilikom snimanja postala predmetom negativnog publiciteta, s obzirom da ga je Perry morao nakratko prekinuti zbog odlaska u centar za odvikavanje od ovisnosti, a Hurley istovremeno vodila spor oko očinstva djeteta sa svojim bivšim momkom Steveom Bingom, koji je optužio Perryja da je otac (naknadno oboreno DNK testovima koji su Binga potvrdili kao oca). Nakon premijere je doživio izuzetno loš prijem od kritike, ali i porazne komercijalne rezultate.

U Hrvatskoj je prikazan pod naslovom ***Poziv za Saru***, a u Srbiji pod naslovom ***Zavoleti Saru***.

Uloge
-----

 
* Matthew Perry ... Joe Tyler
* Elizabeth Hurley ... Sara Moore
* Bruce Campbell ... Gordon Moore
* Vincent Pastore ... Tony
* Cedric the Entertainer ... Ray Harris
* Amy Adams ... Kate
* Terry Crews ... Vernon
* Jerry Stiller ... Milton, policajac
* Marshall Bell ... Warren Cebron
* Joe Viterelli ... Fat Charlie

Izvori
------

Vanjske veze
------------

* *Serving Sara* na sajtu IMDb
* *Serving Sara* na AllMovie-u ()
* *Serving Sara* na Box Office Mojo-u
* *Serving Sara* na Rotten Tomatoes-u ()
* *Serving Sara* na Metacriticu
* Matthew Perry interview for *Serving Sara* Arhivirano 2007-05-03 na Wayback Machine-u

| * p
* r
* u
Filmovi koje je režirao Reginald Hudlin |
| --- |
| 
* *House Party* (1990)
* *Boomerang* (1992)
* *The Great White Hype* (1996)
* *The Ladies Man* (2000)
* *Serving Sara* (2002)
* *Marshall* (2016)

 |